Na osnovu člana 165 Zakona o uređenju prostora i izgradnji objekata („Sl list. CG“, br.51/08, 40/10, 34/11,40/11, 47/11, 35/13, 39/13 i 33/14) i člana 87 i 90 Statuta Prijestonice Cetinje („Sl.list CG- opštinski propisi“, br.19/09, 37/10, 26/13, 39/14 i 12/16), Gradonačelnik Prijestonice, donosi

**O D L U K U**

**O IZRADI AKCIONOG PLANA PRILAGOĐAVANJA OBJEKATA I JAVNIH POVRŠINA ZA PRISTUP I KRETANJE LICA SMANJENE POKRETLJIVOSTI U PRIJESTONICI CETINJE**

Član 1

U cilju unapređenja i poboljšanja uslova života osoba sa invaliditetom u društvenu zajednicu, ali i ispunjavanje obaveza iz Zakona o uređenju prostora i izgradni objekata, Gradonačelnik Prijestonice donosi odluku o izradi Akcionog plana prilagođavanja objekata i javnih površina za pristup i kretanje lica smanjene pokretljivosti Prijestonice Cetinje.

Član 2

Akcioni plan prilagođavanja objekata i javnih površina za pristup i kretanje lica smanjene pokretljivosti Prijestonice Cetinje (u daljem tekstu:Plan), će se temeljiti na međunarodnom i nacionalnom zakonodavstvu, konvencijama i drugim dokumentima, prije svega na:

* Zakon o uređenju prostora i izgradnji objekata („Sl.list CG“, br.51/08, 40/10, 34/11, 47/11, 35/13, 39/13 i 33/14);
* Zakon o ratifikaciji Konvencije Ujedinjenih nacija o pravima lica sa invaliditetom sa opcionim protokolom („Sl.list CG-MU“, br.02/09);
* Evropska strategija za lica sa invaliditetom 2010-2020 godine;
* Strategija za integraciju osoba sa invaliditetom u Crnoj Gori, za period od 2008. do 2016. godine;
* Pravilnik o bližim uslovima i načinu prilagođavanja objekata za pristup i kretanje lica smanjene pokretljivostii lica sa invaliditetom („Sl.list CG“, br.48/13 i 44/15);
* Zakon o zabrani diskriminacije lica s invaliditetom („Sl.list CG“, br. 35/15 i 44/15);
* Zakon o zabrani diskriminacije („Sl.list CG“, br. 46/10, 40/11 i 18/14);
* Odluka o postavljanju odnosno građenju i uklanjanju pristupnih rampi, liftova i sličnih objekata za pristup i kretanje lica smanjene pokretljivosti i lica sa invaliditetom na teritoriji Prijestonice Cetinje ("Službeni list Crne Gore - opštinski propisi", br. 12/14);
* Odluka o javnim parkiralištima i garažama na teritoriji Prijestonice ("Sl. list CG - opštinski propisi", br. 26/13).

Član 3

Plan će izraditi radni tim koji će biti formiran posebnim Rješenjem Gradonačelnika. Radni tim će biti sastavljen od predstavnika Sekretarijata za održivi razvoj i infrastrukturu i predstavnika NVO sektora koji se bave pitanjima zaštite prava i interesa lica sa invaliditetom.

Član 4

Izrada plana će biti otvorena za javnost, a njegova radna verzija stavljena na uvid.

Član 5

Rok za završetak Plana je dva mjeseca od početka njegove izrade.

Član 6

Ova Odluka stupa na snagu osmog dana od dana objavljivanja u „Službenom listu CG - opštinski propisi“, a objaviće se i u dnevnom listu „Pobjeda“ kao i na sajtu Prijestonice Cetinje (www.cetinje.me).

**Broj: 05-351/17-365**

**Cetinje, 12.05.2017.godine**

**GRADONAČELNIK PRIJESTONICE**

**Aleksandar Bogdanović**